
Musa i onaj koji ima znanje 

Allahov poslanik Musa zamoli svoga Gospodara da ga uputi na čovjeka koji 
ima veće znanje od njega i koji zna ono što on ne zna. 

Milostivi Stvoritelj mu usliši molbu i naredi mu da treba ići do mjesta gdje 
se sastaju dva mora. Kad tamo stigne zateći će onoga koga je Svemogući 
uveo u tajne znanja i naučio ga onome što samo On zna. 

Onda Musa reče momku svome da mora ići do mjesta gdje se sastaju dva 
mora makar koliko dugo išao, sve dok ne dođe tamo gdje mu je Gospodar 
naredio. 

I oni pođoše na taj daleki put. 

Tako su oni išli, išli, sve dok ne dođoše do mjesta gdje se dva mora 
sastajahu. I dogodi im se da tu zaboraviše svoju ribu, koju su za hranu 
nosili, pa ona u more skliznu, a oni to i ne primijetiše. 

A kad su se udaljili, Musa reče momku svome: 

"Daj nam užinu našu, jer smo se od ovoga putovanja umorili.” 



"Vidi!” - reče on "kad smo se kod one stijene svratili, ja sam zaboravio onu 
ribu. Sam šejtan je učinio da je zaboravim, da ti je ne spomenem. Mora da 
je ona skliznula u more, baš čudnovato.” 

"E, to je ono što tražimo!” - reče Musa i njih dvojica se vratiše putem kojim 
su došli. Tamo nađoše onoga čovjeka kojemu Allah bijaše svoju milost 
darovao i onome što samo On zna naučio. 

“Hoću li da te pratim" - upita ga Musa - “ali da me onome čemu si ti 
ispravno poučen poučiš?” 

"Ti sigurno nećeš moći sa mnom izdržati" - reče mu taj čovjek. “A i kako 
bi izdržao ono o čemu ništa ne znaš?” 

"Vidjet ćeš da ću biti strpljiv, ako Bog da!” - reče Musa - “i da ti se neću 
ni u čemu protiviti.” 

"Ako ćeš me već pratiti, onda me ni o čem ne pitaj dok ti ja o tome prvi 
ne kažem" - reče mu on. 

I njih dvojica krenuše. 

Tek što su se bili ukrcali u lađu, onaj čovjek je probuši. Vidjevši šta je 
uradio, Musa zaboravi na obećanje, pa ga prekori: 

"Zar je probuši da potopiš one koji na njoj plove? Učinio si, doista, nešto 
krupno!” 

"Ne rekoh li ja" - reče onaj - "da ti, 
doista, nećeš moći izdržati sa mnom”. 
“Ne karaj me što sam zaboravio” - 
pravdao se Musa - “i ne čini mi 
poteškoća u ovom poslu mome!” 

I tako su njih dvojica nastavili put. 

Išli su, išli, kad naiđoše na jednog 
dječaka koji je tu stajao i nikome ništa 
nije radio. Musaov saputnik mu priđe i 
ubi ga, a Musa reče: 

“Sto ubi dijete bezgrješno, koje nije 
nikoga ubilo! Učinio si, zaista, nešto 
vrlo ružno!” 




“Ne rekoh li ja tebi” - reče onaj - “da ti, doista, nećeš moći izdržati sa 
mnom?” 

"Ako te poslije ovoga za bilo šta upitam" - reče “onda se nemoj sa mnom 
družiti. Eto sam ti se opravdao!” 

I njih dvojica krenuše... 

I kad dođoše do jednoga grada, zamoliše stanovnike njegove da ih 
nahrane, ali oni odbiše da ih ugoste. U gradu njih dvojica naiđoše na jedan 
zid koji tek što se nije srušio, pa ga onaj prezida i ispravi. 





“Mogao si” - reče Musa - “uzeti za to nagradu.” 
"Sada se rastajemo ja i ti!” - reče onaj, - “pa da ti 
objasnim zbog čega nisi mogao da se strpiš. 

Što se one lađe tiče, - ona je vlasništvo siromaha 
koji rade na moru, i ja sam je oštetio jer je pred 
njima bio jedan vladar koji je svaku ispravnu lađu 
otimao. 

Što se onoga dječaka tiče, - roditelji njegovi su vjernici, pa smo se pobojali 
da ih on neče na nasilje i nevjerovanje navratiti, a mi želimo da im 
Gospodar njihov, mjesto njega, da boljeg i čestitijeg od njega, i 
milostivijeg. 

A što se onoga zida tiče, - on je dvojice dječaka, siročadi iz grada, a pod 
njim je zakopano njihovo blago. Otac njihov je bio dobar čovjek i 
Gospodar tvoj želi, iz milosti Svoje, da oni odrastu i izvade blago svoje. 
Sve to ja nisam uradio po svome rasuđivanju. Eto to je objašnjenje za tvoje 
nestrpljenje!” 

Samo je Allah sveznajući, a čovjek zna onoliko koliko ga je On naučio. 

Allah ne voli obijesne 

Karun je bio vladar iz Musaova naroda. I on je svoj narod tlačio kao što su 
to radili faraon i Haman, i ohol je bio. A Allah mu je bio dao toliko blaga 
da mu je ključeve od njega teško mogla nositi gomila snažnih ljudi. 

“Ne budi obijestan, jer Allah ne voli one koji su obijesni!" - govorili su mu 
ljudi iz naroda njegova. “Nastoj da time što ti je Allah dao stekneš onaj 
svijet, a ne zaboravi ni svoj udio na ovom svijetu i čini drugima dobro, kao 
što je Allah tebi dobro učinio. I ne čini nered po Zemlji, jer Allah ne voli 
one koji nered čine.” 



■ 1 1 

■ ■ 1 / 






■ 

ftd 


i 


p 





što imam, stekao sam znanjem svojim, tako 
ja mislim" - govorio je on. A zar nije znao da je 
Allah prije njega već uništio neke narode koji su 
bili od njega jači i koji su bili više nakupili, - a 
zločinci neće o grijesima svojim ni ispitivani biti, 

1 iziđe on pred narod svoj u svom sjaju. 

"Ah, da je i nama ono što je dato Karunu!” - govorili su oni koji su čeznuli 
za životom na ovom svijetu, - “on je, uistinu, presretan.” 

“Teško vama!” - govorili su učeni -, “onome koji vjeruje i čini dobra djela 
bolje je Allahova nagrada, a bit će samo strpljivima pružena.” 



I Allah je i njega i njegov dvorac u zemlju utjerao, i niko ga od Allahove 
kazne nije mogao odbraniti, a ni sam sebi nije mogao pomoći. 

A oni koji su ranije priželjkivali da su na njegovu mjestu, stadoše govoriti: 
“Zar ne vidite da Allah daje obilje onome od robova Svojih kome on hoće, 
a i da uskraćuje! Da nam Allah nije milost Svoju ukazao, i nas bi u zemlju 
utjerao. Zar ne vidite da nezahvalnici nikad neće uspjeti?” 



Oni koji, mimo Allaha, zaštitnike uzimaju slični su 
pauku koji sebi splete kuću. A najslabija je kuća, 
uistinu, paukova kuća, neka znaju! 

O vjernici, budite strpljivi i izdržljivi, na granicama 
bdijte i Allaha se bojte, da biste postigli ono što 
želite! 






Davud i Džalut 

Prvaci sinova Israilovih poslije Musaa svome vjerovjesniku su rekli: 
“Postavi nam vladara da bismo se na Allahovu putu borili!" 

“Možda se vi nećete boriti, ako vam borba bude propisana?" - reče on. 
"Zašto da se ne borimo na Allahovu putu” - rekoše “mi koji smo iz 
zemlje naše prognani i od sinova naših odvojeni?" 

A kad im borba bi propisana, oni, osim malog broja njih, zatajiše. A Allah 
dobro zna one koji su sami prema sebi nepravedni. 

"Allah vam je odredio Taluta za vladara” - reče im vjerovjesnik njihov.” 
"Odakle da nam još on bude vladar kad smo mi preči od njega da vladamo? 
Njemu ni veliko bogatstvo nije dato” - rekoše oni. 

“Allah je njega da vama vlada izabrao" - reče on - “i velikim znanjem i 
snagom tjelesnom ga obdario, a Allah daje vlast kome On hoće. Allah je 
dobar i On zna sve. 



neizmjerno 




Znak njegove vlasti” - reče im vjerovjesnik njihov - “bit će kovčeg koji će 
Vam stići i koji će meleki nositi, u kome će biti smirenje za vas od 
Gospodara vašeg i ostatak onoga što su Musa i Harun ostavili. To vam je, 
zaista, dokaz, ako ste vjernici!” 

I kad Talut vojsku izvede, reče: 

“Allah će vas staviti na iskušenje kraj 
jedne rijeke: onaj ko se napije iz nje - 
nije moj, a onaj ko se ne napije, jedino 
ako šakom zahvati, moj je.” 

I oni se, osim malo njih, napiše iz nje. 





A kad je pređoše, on i oni koji su s njim vjerovali - 
povi kaše: 

“Mi danas ne možemo izići na kraj s Džalutom i vojskom 
njegovom!" 

Ali oni koji su tvrdo vjerovali da će pred Allaha izići 
rekoše: 

“Koliko su puta malobrojne čete, Allahovom voljom, 
nadjačale mnogobrojne čete!” - A Allah je na strani 
izdržljivih. 

I kad nastupiše prema Džalutu i vojsci njegovoj, oni zamoliše: 
"Gospodaru naš, nadahni nas izdržljivošču i učvrsti korake naše i pomozi 
nas protiv naroda koji ne vjeruje!" 

I oni ih, Allahovom voljom, poraziše, i Davud ubi Džaluta, i Allah mu dade 
vlast i vjerovjesništvo, i nauči ga onome čemu je On htio. A da Allah ne 
suzbija ljude, jedne drugima, na Zemlji bi, doista, nered nastao, - ali, Allah 
je dobar svim svjetovima. 






Allahova vlast je na nebesima i na 
Zemlji! A na dan kad nastupi Čas 
oživljenja, oni koji su laži slijedili 
bit će izgubljeni. 



1 





Davud i parničari 

AIlahov poslanik Davud je bio čvrst u vjeri i uvijek se Allahu obraćao. 
Gospodar Milostivi je njegovo carstvo učvrstio i podario mu mudrost i 
znanje. 

I dao mu i Zebur. 

Uzvišeni Allah mu je milost ukazao i brda potčinio da zajedno s njim hvale 
Allaha prije nego što Sunce zađe i poslije pošto grane, a i ptice okupljene 
- svi su oni zbog njegova hvaljenja hvalu ponavljali. 




Tako Allah nagrađuje one kc 
dobra djela čine. 

Ovo je kazivanje o dvoji 
parničara kad su preko 
hrama prešli i Davudu upali, pa 
se on od njih uplašio. 

“Ne boj se” - rekli su “mi smo 
dvojica parničara, jedan d 
smo nažao učinili, pa na 
pravedno presudi; ne bu 
pristrasan i na pravi put nas 
uputi. 

Ovaj prijatelj moj ima 
i devet ovaca, a ja samo jednu i 
on mi reče: ’Daj ti nju meni!’ - i 
u prepirci me pobijedi.” 



Trr 






“Učinio ti je, doista, krivo!” - reče Davud (a da nije saslušao drugog) - 
"time što je tražio da tvoju ovcu doda ovcama svojim; mnogi ortaci čine 
nepravdu jedni drugim, ne čine jedino oni koji vjeruju i rade dobra djela; a 
takvih je malo.” 

I Davud se uvjeri da je Allah baš njega na kušnju stavio, pa oprost od 
Gospodara svoga zamoli, pade licem na tle i pokaja se. 

I Allah mu je to oprostio, i on je, doista, blizak Allahu i divno ga 
prebivalište čeka. 

O Davude, rekao je Allah, Mi smo te namjesnikom na Zemlji učinili, zato 
sudi ljudima po pravdi i ne povodi se za strašću da te ne odvede s Allahova 
puta. One koji skreću s Allahova puta čeka teška patnja na onome svijetu 
zato što su zaboravljali na Dan u kome će se račun polagati. 

A ko je od Maha bolji sudija narodu koji čvrsto vjeruje? 

Poslanik Sulejman i kraljica od Sabe 




Milostivi Gospodar svjetova dao je veliko znanje i 
mudrost svome poslaniku Sulejmanu i odlikovao ga 
iznad mnogih vjernika. Učinio mu je vjetar 
poslušnim, pa je vjetar puhao tamo gdje je 
Sulejman želio i gdje bi mu naredio, i ujutro 
prevaljivao rastojanje od mjesec dana, a navečer 
rastojanje od mjesec dana. Iz izvora mu je, po 
milosti Gospodara Uzvišenog, bakar rastopljeni 
tekao, a džini, koje mu je njegov Gospodar učinio 
poslušnim, radili su i izrađivali ono što je želio: 
hramove i spomenike, velike zdjele i ogromne 
kotlove; neki su čak i ronili i druge poslove 
obavljali. 










Uzvišeni Allah mu je dao da je naučio i jezik ptica i nekih drugih životinja, 
pa je znao šta one govore i šta rade. Sve su to, zaista, bile velike blagodati, 
a Sulejman je bio neizmjerno zahvalan svome Gospodaru, Allahu, 
Milostivom, Samilosnom. 

I sakupiše se Sulejmanu vojske njegove, džini i ljudi i ptice, sve četa do 
čete postrojeni. Kad stigoše do mravlje doline, jedan mrav povika: 

“O mravi, ulazite u stanove svoje da vas ne izgazi Sulejman i vojske 
njegove a da to i ne primijetite." 

Sulejman se nasmija glasno riječima njegovim 
reče: 

“Gospodaru moj, omogući mi da budem 
zahvalan na blagodati Tvojoj, koju si ukazao 
meni i roditeljima mojim, i da činim dobra djela 
na zadovoljstvo Tvoje, i uvedi me, milošću 
Svojom, među dobre robove Svoje!" 

I on izvrši smotru ptica, pa reče: 

“Zašto ne vidim pupavca, da nije odsutan? Ako 
mi ne donese valjano opravdanje, teškom ću ga 
kaznom kazniti ili ću ga zaklati!” 

Ne potraja dugo, a pupavac dođe, pa reče: 

“Doznao sam ono što ti ne znaš, iz Sabe ti donosim 
pouzdanu vijest. Vidio sam da jedna žena njima vlada i da 
joj je svega i svačega dato, a ima i prijesto veličanstveni. 
Vidio sam da se i ona i narod njezin Suncu klanjaju, a ne 
Allahu, - šejtan im je prikazao lijepim postupke njihove i od 
pravog puta ih odvratio, te oni ne umiju da nađu pravi put 
pa da se klanjaju Allahu, koji izvodi ono što je skriveno na 
nebesima i u Zemlji i koji zna ono što krijete i ono što na 
javu iznosite. Allah je, nema boga osim Njega, Gospodar 
svega što postoji!" 









“Vidjet ćemo” - 
reče Sulejman - 
“da li govoriš istinu 
ili ne. Odnesi ovo 
moje pismo pa im ga 
baci, a onda se od njih 
malo izmakni i pogledaj 
šta će jedni drugima reći!" 
“O velikaši,” - reče kraljica - 
“meni je dostavljeno jedno 
poštovanja vrijedno pismo od 
Sulejmana i glasi: ’U ime Allaha, 
Milostivog, Samilosnog! Ne 
pravite se većim od mene i dođite 
da mi se pokorite!’ 

“O velikaši,” - reče ona - “savjetujte mi 
šta treba u ovom mom slučaju da 
uradim, ja bez vas ništa neću odlučiti!” 
“Mi smo vrlo jaki i hrabri" - rekoše oni -, “a 
ti se pitaš! Pa, gledaj šta ćeš narediti!” 

“Kad carevi osvoje neki grad"; - reče ona -, "oni ga razore, a ugledne 
stanovnike njegove učine poniženim; eto, tako oni rade. Poslat ču im jedan 
dar i vidjet ću sa čime će se izaslanici vratiti.” 

I kad izaslanik pred Sulejmana iziđe, ovaj mu reče: 

“Zar da blagom mene pridobijete? Ono što je Allah meni dao bolje je od 
onoga što je dao vama. Vi se onome što vam se daruje radujete! 

Vrati se njima! Mi ćemo im dovesti vojske kojima se neće moći oduprijeti i 
istjerat ćemo ih iz Sabe ponižene i pokorene." 

Sulejman upita: 

“O dostojanstvenici, ko će mi od vas 
donijeti njezin prijesto prije nego što 4 

oni dođu da mi se pokore?” . jk 

“Ja ću ti ga donijeti” - reče Ifrit, jedan 
od džina, - “prije nego iz ove sjednice \ / \ 

svoje ustaneš, ja sam za to snažan i 
pouzdan.” , ^ , 7' 

“A ja ću ti ga donijeti” - reče onaj koji je učio iz 
Knjige - “prije nego što okom trepneš." 

I kad Sulejman vidje da je prijesto već pred njega postavljen, uzviknu: 
"Ovo je blagodat Gospodara moga koji me iskušava da li ću zahvalan 
ili nezahvalan biti. A ko je zahvalan - u svoju je korist zahvalan, a ko 
je nezahvalan - pa, Gospodar moj je neovisan i plemenit. Promijenite 
izgled njezina prijestolja da vidimo hoće li ga prepoznati!” 

Kad ona dođe, bi joj rečeno: 

“Je li ovakav prijesto tvoj?" 

“Kao da je on! - uzviknu kraljica, koja nije ispravno vjerovala jer su 
je omeli oni kojima se, mimo Allaha, klanjala, pa je nevjerničkom 
narodu pripadala. 

Uđi u dvoranu!" - bi joj rečeno. 

1 kad |e ona pogleda, pomisli da je duboka voda, pa zadiže haljinu uz noge 

svoje. 

"Ova je dvorana uglačanim staklom popločana!" - reče on. 

"Gospodaru moj,” - uzviknu ona - “ja sam se prema sebi ogriješila i u 
društvu sa Sulejmanom predajem se Allahu, gospodaru svjetova!” 

Allah, zaista, upućuje na pravi put koga hoće. On mnogo prašta i 
neizmjerno je milostiv. 




